વર્ષ ૨૦૦૯-૧૦થી પોતાની જમીનના રેકર્ડસને ડીજીટલાઈઝ કરવા ગુજરાતના ૧૮૦૪૭ ગામોના અંદાજે સવા કરોડથી વધારે સર્વે નંબરોની જમીન માપણીની કામગીરી હાથ ધરવામાં આવી હતી. જે માટે જામનગર - દેવભૂમિ દ્વારકા જિલ્લાને પાઈલોટ પ્રોજેક્ટ તરીકે સ્વીકારી હૈદ્રાબાદની આઈઆઈસી ટેકનોલોજી નામની ખાનગી કંપનીને કોન્ટ્રાક્ટર આપવામાં આવ્યો હતો. આ કંપનીએ ઓફિસમાં બેસીને જ લોટમાં લીટા તાણવા જેવી કામગીરી કરી હતી. પરિણામે જમીન માપણીમાં ૧૦૦ ટકા ભૂલો થઈ હતી. જેથી ખેડૂત હિતરક્ષક સમિતિ દ્વારા છેલ્લા પાંચ વરસથી ખાનગી કંપનીએ કરેલ જમીન માપણી રદ્દ કરી નવેસરથી જમીન માપણી કરવા લડત ચલાવવામાં આવી રહી છે. જેના કારણે સરકારે પ૮૧૪ ગામોમાં માપણીની કામગીરી રોકી દીધી છે. ૧રરર૦ ગામોમાં પ્રમોલગેશન થઈ ગયું છે, ત્યાં માત્ર વાંધા અરજી માંગવાની નીતિ સરકારે અપનાવી છે.